# Referat for mødet den 19. marts 2021 i aftagerpanel for MA i International Tourism and Leisure Management ved SDU og

**European Master in Tourism Management**

**Tidspunkt**: 10:00-11.30

### **Sted**: Virtuelt

**Deltagere:**

Morten Damgaard Nielsen, Vejle Kommune

### Peter Laursen, Aarhus Airport A/S.

Lulu Anne Hansen, Sydvestjyske museer

Jane Hansen, UCL Erhvervsakademi og Professionshøjskole

Peter Saabye Simonsen, Nationalpark Vadehavet  
Edward Køhrsen, Slotssøbadet

Anna Porse Nielsen, Seismonaut A/S  
Jacob R. Kirkegaard Larsen, Dansk Kyst- og Naturturisme

Bodil Stilling Blichfeldt, SDU   
Kristof Tomej, SDU

Janne Liburd, SDU

Jeppe Feierskov Stig-Nielsen, studerende

Mihai Arthur Gheorghe, studerende

Gæster: Jonas Jascha, Jannik Lorenzen, Simona Cilli, Patricia Miklosova, Sofie Borch Nielsen, Milena Stella Jans, Zuzanna Antonina Gregorczyk, Iulia-Maria Luca, Hannah Lisa Wilbert (alle studerende)

**Afbud fra:**  
Stine Lea Jacobi, Realdania   
Line Bisgaard Kjeldsen, Business Kolding  
Anne-Mette Hjalager, SDU

**Referent:** Marie-Louise Wethje-Raabe

**1. Velkomst**

Bodil byder velkommen og informerer derefter kort om dagens program.

Dagsorden og referat fra 9. november 2020 godkendes.

Aftagerpanelet præsenterer sig for de studerende.

**2. Status for uddannelserne, fagmoduler og blended learning.**

Undervisning foregår stadig online, og det ser ikke ud til ændre sig dette semester. Der bliver udbudt mindre fag på Humaniora, blandt andet vil faget Current Issues in Tourism ikke længere blive udbudt. Dog er faget Projektorienteret forløb på 30 ECTS blevet godkendt til at blive udbudt fra efterårssemestret, så de studerende ikke behøver tage supplerende fag for at opnå 30 ECTS pr. semester. Der vil komme mere til dette punkt på næste møde.

**EMTM:**

EMTM er i gang med genkreditering, og på grund af manglende indsendelse inden ansøgningsfristen er vi i den situation, hvor vi risikerer at køre uden nogen formel status som Erasmus Mundus program til det næste semester. Det betyder ingen finansiering, men vi er optimistiske til at kunne fortsætte som hidtil, da vi har overskud fra tidligere år. Vi kan ikke love at tilbyde de studerende stipendier, og det er en kæmpe ulempe i forhold til, hvad vi tidligere har tilbudt. Normalt modtager vi 600 ansøgninger til 35 pladser, og denne gang har vi kun modtaget 250 ansøgninger. Grunden til dette kan netop være, fordi de studerende ikke tilbydes et stipendium.

**3. Tourism Co-Design: Bedste idépitcher fra studerende *(på engelsk)*.**

Kristof fortæller, at han dette semester underviser i faget Tourism Co-Design. I faget arbejder de studerende i grupper, hvor de skal arbejde sammen om et projekt. I februar 2021 blev der afholdt en konkurrence blandt de studerende, hvor de skulle præsentere en pitch på ca. 3 min. 3 grupper blev udvalgt, og disse 3 grupper fremlagde deres pitch for aftagerpanelet.

**Pitch 1:** Co-designing agritourism in South Denmark.

**Pitch 2**: Sport event - How could Trekantområdet sport events engage tourism stakeholders to create a destination brand?

**Pitch 3:** Sport events during pandemics

Alle grupper fik feedback og gode ideer med på vejen af aftagerpanelet. Det blev aftalt, at alle grupper skal fremlægge på næste aftagerpanelmøde til efteråret. Her kunne det være en god ide, hvis grupperne på forhånd har forberedt et spørgsmål, som grupperne gerne vil have feedback på.

Bodil afrunder punktet med at rose de studerende for deres motivation til projekterne på trods af lockdown. Man kunne frygte, at det hele blev skrivebordsarbejde, når de studerende ikke har set undervisere og haft adgang til universitetet, men de har formået at arbejde sammen omkring projekterne.

**4. Studiemotivationer online og offline i efteråret: De endelige resultater og sammenligninger**

Kristof fortæller, at der siden sidste aftagerpanelmøde har været en ny undersøgelse vedr. studiemotivation online og offline i efteråret.

MA-studerende har haft fysisk/virtuel undervisning hele semestret.

EMTM-studerende har haft online undervisning indtil efterårsferien, hvorefter de kom til Danmark. I november/december har de haft fysisk/virtuel undervisning sammen med MA-studerende.

Der blev foretaget en midtvejsevaluering i oktober 2020 samt en slutevaluering blandt studerende i faget Sustainable Tourism Development.

Ved midtvejsevaluering svarede 31 studerende på spørgsmålene. På en skala fra 1-5, hvor 1 er lavest, var resultatet 3,68 for både EMTM- og MA-studerende.

Ved slutevalering i januar 2021 svarede 28 studerende på spørgsmålene. Resultatet blandt EMTM- studerende var 3,84, altså lidt højere end ved midtvejsevalueringen. En af grundene kan være, at deres motivation steg i takt med, at de også fik fysisk undervisning. Resultatet for MA-studerende var 3,38. Lidt lavere end ved midtvejsevaluering, og det kan måske skyldes, at det har været et langt semester.

#### **Spørgsmål og svar:**

***Har man diskuteret det med begge grupper – har de studerende været overrasket over det samlede resultat. Hvad var deres reaktion.***

I og med EMTM-studerende ikke længere opholder sig i Danmark, så er de studerende ikke blevet kontaktet omkring resultatet. Lederen fra EMTM-programmet i Slovenien har dog oplyst, at det er nogle meget motiverede studerende, de har modtaget fra SDU.

Bodil fortæller, at de var meget bekymret for EMTM-studerende, fordi nogle havde dårlig internetforbindelse samt at det var svært at etablere kontakt med dem. Når man ser resultaterne, så skulle man måske have prioriteret situationen anderledes, men det er en læring, som vi tager til os.   
Normalt at MA-studerende mister koncentration:

***Oplever I, at de studerende bliver færdige til tiden. Eller trækker de tiden af færdiggørelsen.***

De studerende bliver automatisk tilmeldt 3 eksamensforsøg, så vi har ikke oplevet, at nogle studerende trækker tiden. Med henblik på sidste år så fik mange specialer karakter at det, de studerende gerne ville have gjort, men i stedet endte med at gøre, da de studerendes feltarbejde har lidt under Covid-19.

De studerende supplerer, at det er svært at finde motivationen, når man er hjemme og ikke går ud, men de forudser ikke, at der er brug for udsættelse af afleveringsfrist for speciale.

**5. EMTM Advisory Board**

Janne oplyser, at der på et møde i EMTM-konsortiet blev besluttet at lave en tilsvarende styregruppe for EMTM-uddannelsen ligesom på negot’en.

I forbindelse med etablering af EMTM-advisory board blev emnet Formandsposten drøftet.

Peter Laursen er motiveret til at tage formandsposten med betingelse af, at hvis formalia kan fortsætte som hidtil, så vil han gerne være sparringspartner. Aftagerpanelet udpegede Peter Laursen som formand i sin midte for højest en 5-årig periode.

**6. Færdigheder, beskæftigelsesegnethed og andre ideer til aftagerpanelmøder: diskussion.**

Bodil opfordrer medlemmerne til at komme med input i padlet, så Bodil i samråd med formanden bedre kan strukturere de kommende møder i Aftagerpanelet. <https://padlet.com/kristoftomej/aftagerpanelet>

På dette møde har vi hørt fra studerende, der er i starten af deres projekter. Man kunne også bede studerende om at præsentere ting, som de allerede har lavet.

Bodil fortæller, at Humaniora kan blive bedre til supportere de studerende til at gøre en forskel i virkeligheden.

**Punkt 7 – evt.**

Intet under punkt 7